Ni Madé Ari Dwijayanthi
Saputin tiang aji awan, galengin tiang aji padang. Disubané angin nembangang sunya nyelupsup di selagan matanainé sumurup. Tuah, sasubané matané ngidem, guminé karasayang linggah. Kéwala, yén kedatang abedik sahasa langité macepol di matan tiangé.
Apa ané buin sandang antosang, disubané samayané kalémpasin? Sautin di kenehé.
Bukit Pariselsel
Ni Madé Ari Dwijayanthi
Adaké ané alih kanti inceg dungkangané nyujuh pucak Rinjani? Dini, kenehé jejeh suba joh karasayang majalan kéwala pucaké tondén masih tepuk. Jejehé masih ngaé kenehé mabalik mulih, kéwala sajan suba joh majalan. Yadian liu ngaba pipis, apa ané lakar beli, dini tusing ada dagang, ané ada tuah alas tutupan.
Adaké ané bisa nujuhang dija pucak Rinjaniné?
Sagara Anak
Ni Madé Ari Dwijayanthi
Anginé ngupinin don-donan magending girang, ri kala langité wau medal saking makolem sareng peteng. Majalan tiang ngalih yéh danuné, sarwa isin alasé karasayang masuryak. Pajalan tiangé cara suryakin gumi. Apaké alih mai? Ngudiang dini? Enggalin magedi!
Anginé ngupinin don-donan magending girang, ri kala damuhé enu melusin tanahé. Batisé tusing inceg buin majalan, di arepané ada lawat. Makesiab tiang, ento tusing lawat tiangé. Adaké tiang kaantosang ditu?
Rinjani, Februari 2014
ban_Latn ban_Latn ban_Latn zsm_Latn ban_Latn ban_Latn ban_Latn sun_Latn ban_Latn ban_Latn ban_Latn ban_Latn